Държавен вестник, бр. 114, 2003 г., стр. 27

Б Р О Й  114
Д Ъ Р Ж А В Е Н   В Е С Т Н И К
С Т Р .  27
УКАЗ № 544
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
Конституционен съд, приет от ХХХIX Народ-
но събрание на 20 декември 2003 г.
Издаден в София на 23 декември 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за Кон-
ституционен съд (обн., ДВ, бр. 67 от 1991 г.;
изм., бр. 25 от 2001 г. и бр. 45 от 2002 г.)
§ 1. В чл. 6, ал. 3 накрая се добавя “освен
като преподаватели във висши училища” и се
създава изречение второ: “Конституционните
съдии, които са преподаватели във висши учи-
лища, ползват неплатен отпуск до прекратява-
не на пълномощията им”.
§ 2. Член 27 се изменя така:
“Чл. 27. (1) При неизпълнение на разпореж-
дане или определение на Конституционния съд
председателят на съда налага на виновното лице
глоба до 1000 лв.
(2) Преди налагането на глобата на винов-
ното лице се дава възможност да даде писмени
обяснения в 14-дневен срок от съобщаването.
(3) Председателят може да събира и други
доказателства, ако прецени, че това е необхо-
димо.
(4) Глобата не подлежи на обжалване, но
може да бъде намалена или отменена от пред-
седателя на съда.”
Заключителна разпоредба
§ 3. Законът влиза в сила от 1 януари 2004 г.
Законът е приет от ХХХIХ  Народно събра-
ние на 20 декември 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков
74887
УКАЗ № 545
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за допълнение на Закона за здравното
осигуряване, приет от ХХХIX Народно събра-
ние на 20 декември 2003 г.
Издаден в София на 23 декември 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за допълнение на Закона за здравното осигу-
ряване (обн. ДВ, бр. 70 от 1998 г.; изм., бр. 93
и 153 от 1998 г., бр. 62, 65, 67, 69, 110 и 113 от
1999 г., бр. 1, 31 и 64 от 2000 г., бр. 41 от 2001 г.,
бр. 1, 54, 74, 107, 112, 119 и 120 от 2002 г., бр. 8,
50 и 107 от 2003 г.)
§ 1. В преходните и заключителните разпо-
редби се създава § 19а:
“§ 19а. (1) Лицата, които дължат повече от
три здравноосигурителни вноски за периода до
31 декември 2003 г. за себе си и/или за членове
на семействата си, могат да направят писмено
искане плащането на дължимите суми да се раз-
срочи до 31 декември 2004 г.
(2) По реда на ал. 1 се разсрочват задълже-
ния за здравноосигурителни вноски с размер на
главницата над 50 лв.
(3) Лицата подават искане за разсрочване в
териториалното поделение на Националния
осигурителен институт, като посочват срока за
изплащане на задълженията си.
(4) Задължението се разсрочва от датата на
подаване на искането с решение на ръководи-
теля на териториалното поделение на Нацио-
налния осигурителен институт или на упълно-
мощени от него длъжностни лица. В решението
се вписват размерът на задължението, крайни-
ят срок за издължаване на разсроченото задъл-
жение и общата дължима сума до изтичането
на този срок. Един екземпляр от решението се
връчва на лицето.
(5) Лицата, на които е разсрочено задълже-
нието, запазват правата си на здравноосигуре-
ни лица.
(6) При изпълнение на условията по ал. 1—
4 на лицата не се налагат глоби по чл. 104, ал. 3
и не се прилага разпоредбата на чл. 109, ал. 1.
(7) Лицето губи здравноосигурителните си
права, ако:
1. не погаси задължението си по ал. 4 до
крайния срок на разсрочването;
2. не е внесло повече от три дължими здрав-
ноосигурителни вноски за 2004 г.; в този случай
се прекратява и действието на разсрочването.
(8) За периода на разсроченото плащане се
дължи 1 на сто месечна лихва върху дължимата
сума и спира да тече давността за разсроченото
задължение.
(9) Лицата, работещи по трудови и служебни
правоотношения, запазват здравноосигурител-
ните си права, ако вноските не са внесени от
работодателя. За тях не се прилага разпоредба-
та на чл. 109, ал. 2.
(10) На работодателите, които в срок до 31
декември 2004 г. внесат дължимите до 31 де-
кември 2003 г. здравноосигурителни вноски, не
се налагат глоби по чл. 104, ал. 1 и 2.”
Заключителна разпоредба
§ 2. Този закон влиза в сила от 1 януари 2004 г.
Законът е приет от ХХХIХ  Народно събра-
ние на 20 декември 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков
74888